**FZ Forza Latvijas čempionāts badmintonā 2023**

**U13, U17, U21 vecuma grupas**

**Nolikums**

1. Organizatori
	1. Rīkotājs: Latvijas Badmintona federācija
	2. Turnīra direktors: Viesturs Bajārs (+371 29716026; info@badminton.lv)
	3. Galvenais tiesnesis: Jānis Sala (+371 29334665; janis.sala@inbox.lv)
2. Norises vieta un laiks
	1. Siguldas Sporta centrs, Ata Kronvalda 7a, Sigulda
	2. 2023. gada 01.-02. aprīlis

Sestdien 01. aprīlī, ne agrāk kā 10:00, ne ilgāk kā 22:00

Svētdien 02. aprīlī, ne agrāk kā 09:00, ne ilgāk kā 20:00

1. Tiesāšana
	1. Spēles līdz fināliem tiesā (liek rezultātu) paši spēlētāji. Likt rezultātu var norīkot Galvenais tiesnesis un/vai Sekretariāts.
	2. Finālspēles tiesā Galvenā tiesneša norīkots Paaugstinājuma tiesnesis un 2 līnijtiesneši.
	3. Galvenais tiesnesis var norīkot Paaugstinājuma tiesnesi uz jebkuru spēli.
	4. Par Paaugstinājuma tiesnešu un Līnijtiesnešu uzaicināšanu un tiesnešu darba procesa organizēšanu atbild Rīkotājs.
2. Kategorijas
	1. Sacensības vienlaicīgi notiek trīs vecuma grupās:
		1. U13 vecuma grupa (2011. gadā dzimušie un jaunāki)

Vienspēles sestdien, dubultspēles un jauktās dubultspēles svētdien.

* + 1. U17 vecuma grupa (2007. gadā dzimušie un jaunāki)

Vienspēles svētdien, dubultspēles un jauktās dubultspēles sestdien.

* + 1. U21 vecuma grupa (2003. gadā dzimušie un jaunāki)

Vienspēles sestdien, dubultspēles un jauktās dubultspēles svētdien.

* 1. Lai kategorija tiktu iekļauta Latvijas čempionātā, tajā jābūt vismaz 6 piereģistrētiem vienspēļu dalībniekiem vai 4 piereģistrētiem pāriem.
	2. Kategorijas ar mazāku dalībnieku skaitu var tikt izspēlētas Latvijas čempionāta laikā, taču dalībnieki netiks apbalvoti ar Latvijas čempionāta medaļām.
1. Dalībnieki:
	1. Čempionātā var piedalīties spēlētāji ar derīgu LBF reitinga licenci, tai skaitā:
	2. Latvijā pastāvīgi dzīvojošie (ar personas kodu) atbilstošā vecuma spēlētāji
	3. LBF Valdes lēmumā “Par robežpilsētas Valkas/Valgas spēlētāju dalību Latvijas nacionālajos čempionātos” minētie atbilstošā vecuma spēlētāji.
	4. Viens spēlētājs var piedalīties 3 kategorijās: vienā no vienspēlēm, vienā no dubultspēlēm un vienā no jauktajām dubultspēlēm, izvēloties savu vecuma grupu, vai spēlējot augstākā vecuma grupā jebkuru no kategorijām pēc savas, treneru vai vecāku izvēles.
	5. Spēles Rīkotājs negarantē ieplānot 30 minūšu atpūtu starp spēlēm, ja dalībnieks dažādas kategorijas spēlē dažādās vecuma grupās.
2. Pieteikumi un publicēšanas laiki:
	1. Pieteikumi tiek pieņemti rakstiskā veidā, tos nosūtot uz e-pastu: pieteikumi@badminton.lv
	2. Pieteikumā jānorāda spēlētāja Vārds, Uzvārds, Dzimšanas gads, pārstāvošā organizācija un kategorijas, kurās spēlētājs vēlas piedalīties.
	3. Dubultspēlēm var pieteikt TIKAI pārus, pieteikumā norādot pārinieka Vārdu, Uzvārdu un pārstāvošo organizāciju.
	4. Pieteikumu iesniegšanas termiņš ir **2023. gada 24. marts plkst. 22:00.**
	5. Līdz 2023. gada 27. marta plkst. 10:00 programmā “tournamentsoftware” tiek publicēts pieteikumu saraksts, norādot visus pieteiktos dalībniekus un pārus, lai pieteicēji var pārliecināties, ka pieteikums saņemts vai nosūtīts pareizi.
	6. Līdz 2023. gada 28. marta plkst. 18:00 pieteicēji var veikt korekcijas grupās, kā arī atcelt spēlētāju dalību.
	7. Līdz 2022. gada 28. marta plkst. 23:00 ir publicēts gala pieteikumu saraksts, kas sarindots saskaņā ar Latvijas badmintona federācijas reitingu uz 2023. gada 28. martu.
	8. Spēļu tabulas un laiki tiek publicēti līdz 2023. gada 29. marta plkst.23:59. Spēļu tabulas, kas publicētas pirms šī termiņa, tiek uzskatītas par darba variantu – melnrakstu, ja vien programmā “tournamentsoftware” info sadaļā nav ielikts apstiprinājums, ka tabulas ir pilnībā sastādītas un nemainīsies.
3. Izlikšana un izspēles kārtība
	1. Dalībnieki turnīrā tiek izlikti saskaņā ar 2023. gada 28. marta reitingu
	2. U17 un U21 vecuma grupās visās kategorijās turnīri tiek organizēti zaros, saskaņā ar reitingu
	3. Ja U17 un U21 vecuma grupās turnīrā tiek pieteikti vairāk par 16 dalībniekiem, tad turnīrs tiek organizēts vairākās kārtās vai kā kvalifikācijas zars, kur pirmie 4 spēlētāji pēc reitinga gaida četrus kārtu vai kvalifikācijas uzvarētājus.
	4. Vienā kategorijā tiek garantētas vismaz 2 ieplānotās spēles.
	5. Izņēmumi.
		1. Ja turnīrā tiek pieteikti 5 pāri, tad tiek rīkots grupas turnīrs, kur katrs izspēlē ar katru
		2. Ja turnīrā tiek pieteikti 9 vienspēļu spēlētāji vai pāri, tad sākotnēji tiek rīkots grupas turnīrs 3 grupas pa 3 spēlētājiem, kur pirmo divu vietu ieguvēji katrā grupā kvalificējās uz zaru TOP8, atstājot brīvu 7. un 8. vietu.
	6. U13 vecuma grupā sākotnēji tiek rīkots grupas turnīrs, dalībniekus izkārtojot grupās saskaņā ar reitingu. Ja dalībnieku skaits ir 6 vai vairāk, tad pēc tam tiek rīkots izslēgšanas turnīrs, kur cīņu par medaļām turpina katras grupas 2 labākie dalībnieki.
	7. Ņemot vērā, ka čempionāts notiek 3 vecuma grupās vienlaicīgi, Rīkotājs negarantē ieplānot spēles par visām vietām.
	8. Spēļu tabulās, nekādas izmaiņas netiks veiktas pēc 2023. gada 28. marta plkst. 23:00, izņemot ar Galvenā tiesneša lēmumu, bet ne vēlāk kā 30 minūtes pirms turnīra sākuma, ja kādā no kategorijām tiek atsaukti ½ vai vairāk no TOP 8 spēlētājiem vai pāriem
4. Dalības maksas
	1. Vienspēles – 15 eur
	2. Dubultspēles un jauktās dubultspēles – 5 eur (katram no dalībniekiem par vienu kategoriju)
	3. Uzrādot derīgu Latvijas Goda ģimenes apliecību “3+ Ģimenes karte” un maksājot pašam par sevi, dalības maksai piemērojama atlaide – 5 eur.
	4. Maksājumus par dalību var veikt ar pārskaitījumu uz rekvizītiem:

"**Biedrība „Latvijas Badmintona federācija”**

Reģ.Nr.: LV 40008023393

Swedbank, Kods: HABALV22

Konts: LV60HABA0551023860064

1. Inventārs
	1. Sacensību norises vietā ir 9 laukumi dubultspēlēm
	2. Spēles notiek ar sacensību spalvu bumbiņām. Badmintona bumbiņas nodrošina paši dalībnieki vai to pavadošās organizācijas
2. Apbalvošana
	1. Apbalvošana notiks vairākās atsevišķās ceremonijās, atsevišķi vecuma grupām un atsevišķi vienspēlēm, dubultspēlēm un jauktajām dubultspēlēm
	2. Medaļas nodrošina sacensību organizators
	3. Latvin.lv nodrošina balvas 1000 eur vērtībā
3. Apdrošināšana un medicīna
	1. Par spēlētāja veselības stāvokli un apdrošināšanu atbild pats spēlētājs, vai viņa pavadošā organizācija
	2. Pieteikums kalpo kā apliecinājums, ka veselības stāvoklis ir atbilstošs, lai dalībnieks varētu piedalīties sacensībās
	3. Sacensību vietā būs medicīnas kaste ar pirmās palīdzības u.c. medikamentiem
4. Cita informācija
	1. Sacensību laikā tiks nodrošināta stīgošana, kā arī sporta preču veikals, kuru nodrošinās Latvin.lv